Setu en em lañsan hiniv en un dra hag a vago ivez mam blog, plaen... skoet ar soñj e ma fenn, an neizhour, da enrolliñ krennlavarioù a ma chornad evit ma vehent anavetoch get an dud. Nag ur binvidigezh ur seurt enne, ret eo  anzav. Lod anezhe zo diamzeret avat, met pas kalz e gwirionez; dreist-holl ar re a denn dar merched; ar re a denn dar labour, da skouer, na bout ne gasont ket an dud da choarzhet pe da farsal, a zo liv ar wirionez àrne ur sort. Marse e vehe moaien sevel un noziad er vro un deiz bennak lech ma vo ar chrennlavarioù danvez, ha digarez, da choari. An nep a lâro ar muiañ anezhe er gomz a chounezo ! Met nomp ket choazh amañ.  Lenn a rin neuze, tamm ha tamm, pajennadoù a levr Pier ar Go, hag a dolp  krennlavarioù pe lârennoù bet serret dezhoñ e bro Gwened Uhel.  Pendeogwir e oa un tamm sech ha kentelius betek re o enrolliñ a capella, em eus soñjet lakaat ur sonenn àr-dreñv; rock-and-roll lakaomp ! Met klask a rin chañj ar stiloù, memes ma vo pasapl a Led Zeppelin pe Ar Re Yaouank. Petra a faot deoch ! Ar son avat neo ket gwall bropr. Marse en amzer da zonet e vo moaien gwellaat an dra-se ?  Met grait fonnapl evit profitiñ hag evit deskiñ lod ag ar chrennlavarioù. Lod-kaer a chomo gwir, met  an tu do chlevet marse ne chomo ket. Un deiz bennak pa ne vo ket mui a urzhiataerezh e vo mat bout tennet akuit anezhe evit deskiñ furnez ar bobl !    Setu enta ar lodenn gentañ !    Proverbes Er labour 1-16.mp3    Ar levr: Oeuvres de Pierre Le Goff, embannet get Institut Culturel de Bretagne / Skol Uhel ar Vro    An ton: Four  SticksLed Zeppelin    Estroch evit traoù dastumet get Pier er Go e klaskin lakaat ivez traoù dastumet genin. 